Eduardas Jodko

Eduardas Jodko (1873 m. Paukšteliškės dvaras, Smalvų valsčius – 1944 m.) – Lietuvos karinis veikėjas, artilerijos pulkininkas.

 Biografija 
1899 m. mobilizuotas į Rusijos kariuomenę, 1899 m. spalio mėn. baigė Sankt Peterburgo Vladimiro karo mokyklą. Karininku dalyvavo 1904–1905 m. Japonijos-Rusijos, Pirmajame pasauliniame kare; baterijos, diviziono vadas; 1917 m. papulkininkis.

1918 m. rudenį atvyko į Vilnių. 1918 m. gruodžio 1 d. Lietuvos kariuomenės savanoris. Nuo 1919 m. vasario mėn. ėjo Artilerijos pulko vado, nuo 1919 m. spalio mėn. Artilerijos dalies viršininko pareigas, pulkininkas. 1920 m. rugpjūčio – spalio mėn. Šiaulių miesto komendantas, 1920 m. spalio mėn. – 1921 m. kovo mėn. Generalinio štabo projektų komisijos prie Krašto apsaugos ministerijos pirmininko padėjėjas (pavaduotojas). 1921 m. grįžo į tėviškę, 1941–1944 m. gyveno netoli jos.

 Šaltiniai 

Kategorija:Rusijos imperijos karininkai
Kategorija:Tarpukario Lietuvos kariuomenės pulkininkai
Kategorija:1-ojo artilerijos pulko vadai